Muňko, Dušan, poslanec NR SR (2010-09-09):
Vážený pán predseda, vážené dámy, vážení páni, ja som pripravil materiál, ktorý, som povedal, odovzdám výboru sociálnemu, aby sme sa zamysleli, či je to koalícia alebo opozícia, z hľadiska pokiaľ sa týka Sociálnej poisťovne. Problémy v Sociálnej poisťovni sú ďaleko hlbšie. My sme spracovali spolu s pani Dr. Bálintovou a ďalšími pracovníkmi vôbec návrh určitých legislatívnych zmien, ktoré som ja odovzdal podpredsedovi vlády. A dal som ich, samozrejme, aj predsedovi výboru, aby sa zamyslel. A takisto som mu pripravil tabuľky, ktoré jasne ukazujú o problémoch v Sociálnej poisťovni. Ale predtým, ako prídem k Sociálnej poisťovni, by som chcel povedať pár čísiel. Sociálna poisťovňa, tu už bolo povedané, nebudem sa vracať, pokiaľ sa týka príjmov a výdajov, pretože treba povedať jednu vec, že príjmy, samozrejme, ohrozujú v Sociálnej poisťovni. Jednak je to zdravotníctvo, ktoré je zadlžené a neplatí, či sú to fakultné nemocnice alebo sú to nemocnice, ktoré sú pod VÚC-kami alebo pod samosprávami. To je jedna záležitosť. Ale ony nielenže ohrozujú, že neplatia za svojich zamestnancov, ale zároveň vytvárajú druhotnú platobnú neschopnosť, pretože sú tu dodávatelia, ktorí im dodávajú prádlo, lieky, resp. akékoľvek iné veci. Čiže zadlženosť, možno odhadovať, zdravotníctva, pretože som rokoval skoro so všetkými fakultnými nemocnicami a takisto zdravotníckymi zariadeniami, ktoré sú pod vyššími územnými celkami, proste sa odhaduje možno 6 mld., možno až do 10 mld. korún. Čiže ony prakticky neplatia jednotlivým dodávateľom. To je jedna vec. Preto ďalší dodávatelia, hlavne tí, ktorí sú menší, nemôžu zaplatiť Sociálnej poisťovni. To, čo tu povedala aj pani riaditeľka Bálintová alebo aj čo tu povedal pán predseda Brocka, je, že to proste ekonomicky aktívne obyvateľstvo potom neodvádza. Ďalší problém je, že sú tu aj veľké firmy, ktoré robia štátne zákazky. A pokiaľ ich štát nezaplatí, trebárs Doprastavu, alebo ďalším firmám, tak prakticky takisto Doprastav neplatí malým dodávateľom čiže subdodávateľom. A keď platí, tak to im kráti a znova ich dostáva do platobnej neschopnosti. Tých problémov je, samozrejme, viac, tak ako tu bolo povedané. Predčasné dôchodky. Len predčasných dôchodkov, ktorí sú zamestnaní, je cez 50 000. Čiže 50 000 ľudí pracuje. A sú to ľudia väčšinou, ktorí pracujú v štátnej správe a samospráve a zároveň berú predčasný dôchodok, na úkor toho, že by ďalších 50 000 ľudí, sú na úrade práce, z týchto prostriedkov proste dostalo to pracovné miesto. My sme pripravili legislatívne úpravy, ktoré som ja odovzdal. A predpokladám, aj keď, samozrejme, niektoré úpravy môžu byť prehodnotené, potom je to z hľadiska toho, čo tu povedal pán predseda Brocka, z hľadiska nezamestnanosti a nemocenského, že podnikateľ prihlási penzistov a 2 dni robia, na ďalší deň odchádzajú na práceneschopnosť a sú na práceneschopnosti dva-tri mesiace. V celej legislatíve sú obrovské diery, pri ktorých by sme radi chceli, teraz aby sme sa zjednotili, opozícia aj koalícia, na legislatívnych úpravách, pretože nie je možné, aby každý rok zo štátnych aktív bolo prideľované do Sociálnej poisťovne, na budúci rok je to 1,4 mld. eur. Z toho prakticky skoro 1 mld. ide do 2. piliera. Treba sa takisto vrátiť k úpravám, ktoré sme legislatívne dali a ktorými sme nesledovali žiaden iný nekalý záujem, ale sledovali sme to, aby sme pomohli Sociálnej poisťovni a pomohli štátnemu rozpočtu. Pokiaľ nepríde k zmenám v 2. pilieri, jednoznačne sa nevyrieši nič v Sociálnej poisťovni. Najhoršie na tom je to, že keď ešte si uvedomíte, že ministerstvo financií predá štátne dlhopisy, predá ich za sumu možno 4 % alebo podľa toho, ako sa im podarí to predať, a ja tie peniaze, ktoré dostanem do Sociálnej poisťovne, odvediem šiestim správcovským spoločnostiam na konzervatívny fond čiže na úložky. Čiže zoberte si, viete, asi aké sú úložky a čo je asi záležitosť. Preto doporučujem proste, aby sme sa dohodli a hlavne sociálny výbor proste pripravil spolu s ministerstvom práce a sociálnych vecí legislatívu, ktorá by tieto veci a tieto diery, ktoré v zákone č. 461/2003 Z. z. sú... (Vystúpenie prerušené predsedajúcim.)